**П Р О Т О К О Л № 13**

Днес, 21.10.2019 год., се проведе заседание на ОИК – Камено. Заседанието започна в 17:00 часа. На събранието присъстват общо 11 членове на комисията, а именно:

1. Живко Бойков Бойчев – Председател на ОИК;

2.Ахмед Назим Мехмед – Зам.председател на ОИК;

3.Мария Карчева Янова – Зам.председател на ОИК;

4.Димитър Киров Петров – Секретар на ОИК;

5.Розалия Данаилова Бобева – Член на ОИК;

6.Тодор Кънев Калев – Член на ОИК;

7.Цветелина Иванова Господинова – Член на ОИК;

8.Катя Пенчева Желязкова – Член на ОИК;

9.Татяна Борисова Михайлова – Член на ОИК;

10.Коста Кирилов Влъчков – Член на ОИК;

11.Ирина Николчева Ангелова – Член на ОИК;

Председателят на ОИК – Камено констатира, че е налице кворум и обяви заседанието за открито. Председателят на ОИК предложи заседанието да протече по следния дневен ред, а именно:

1. Промяна на състава на СИК 02-08-00-011за провеждане на избори за общински съветници и кметове на 27 октомври 2019 год. в Община Камено;

2. Промяна на състава на СИК 02-08-00-020 за провеждане на избори за общински съветници и кметове на 27 октомври 2019 год. в Община Камено;

3. Упълномощаване на членове на ОИК – Камено за получаване на хартиените бюлетини за изборите за общински съветници и кметове на 27 октомври 2019 г. от Областна администрация – Бургас;

4. Произнасяне по Жалба вх. № 78/14.10.2019 год. от Иван Стоянов Кузманов.

5. Упълномощаване на представители на Общинска избирателна комисия – Камено, които съвместно с общинската администрация да снабдят секционните избирателни комисии с избирателни кутии, бюлетини за гласуване, избирателни списъци, печати, формуляри на протоколи, списъци, чернови и контролира тяхното съхранение, разпределение по секции и транспортиране в предизборния ден, за провеждане на изборите за общински съветници и кметове на 27 октомври 2019 год.

Гласували „ЗА”– 11 души; „Против”– 0. Предложението за дневен ред се приема.

След приемането на дневния ред се пристъпи към разглеждане на точките от него и вземане на решения, както следва:

**По т.1 от дневния ред:** *Промяна на състава на СИК 02-08-00-011за провеждане на избори за общински съветници и кметове на 27 октомври 2019 год. в Община Камено.*

С Решение № 69/25.09.2019 год. на Общинска избирателна комисия – Камено е назначен състава на секционна избирателна комисия № 02-08-00-011 в с.Ливада, Община Камено, за провеждане на избори за общински съветници и кметове на 27 октомври 2019 год.

В последствие в Общинска избирателна комисия е подадена молба вх. № 89/17.10.2019 год. от ПП НФСБ, с искане за промяна на състава на секционна избирателна комисия № 02-08-00-011 в с. Ливада, Община Камено, за провеждане на избори за общински съветници и кметове на 27 октомври 2019 год. Предлага се като Председател на комисията вместо Мария Желчева Желева да бъде назначен Ирина Георгиева Михалева. Общинска избирателна комисия - Камено счита, че така отправеното искане е допустимо, поради което следва да бъде уважено.

Предвид гореизложеното, на основание чл.87, ал.1, т.5 във връзка с чл.89, ал.1 и чл.92 от Изборния кодекс, като съобрази Решение № 69/25.09.2019 год. на Общинска избирателна комисия – Камено и Решение № 1029-МИ/10.09.2019 год. на Централната избирателна комисия, Общинска избирателна комисия – Камено, прие следното

**РЕШЕНИЕ № 103:**

ИЗВЪРШВА промяна в състава на секционна избирателна комисия № 02-08-00-011 в с. Ливада, Община Камено, за провеждане на избори за общински съветници и кметове на 27 октомври 2019 год., както следва: освобождава като член на комисия Мария Желчева Желева, като вместо него назначава като член на комисията Ирина Георгиева Михалева, ЕГН ..........

Анулира удостоверението, издадено на Мария Желчева Желева.

На Ирина Георгиева Михалева да се издаде удостоверение по образец.

Настоящето решение е неразделна част от Решение № 69/25.09.2019 год. на Общинска избирателна комисия – Камено.

Решението може да се обжалва пред Централната избирателна комисия по реда на чл.88 от ИК в срок до три дни от обявяването му пред Централната избирателна комисия.

Препис от решението да се изложи на информационното табло на Общинска избирателна комисия – Камено.

Гласували „ЗА”– 11 души; „Против”– 0.

**По т.2 от дневния ред:** *Промяна на състава на СИК 02-08-00-020за провеждане на избори за общински съветници и кметове на 27 октомври 2019 год. в Община Камено.*

С Решение № 78/25.09.2019 год. на Общинска избирателна комисия – Камено е назначен състава на секционна избирателна комисия № 02-08-00-020 в с.Черни връх, Община Камено, за провеждане на избори за общински съветници и кметове на 27 октомври 2019 год.

В последствие в Общинска избирателна комисия е подадена молба вх. № 90/17.10.2019 год. от ПП НФСБ, с искане за промяна на състава на секционна избирателна комисия № 02-08-00-020 в с. Черни връх, Община Камено, за провеждане на избори за общински съветници и кметове на 27 октомври 2019 год. Предлага се като Член на комисията вместо Силвия Петкова Матеева да бъде назначен Пенка Станкова Петкова. Общинска избирателна комисия - Камено счита, че така отправеното искане е допустимо, поради което следва да бъде уважено.

Предвид гореизложеното, на основание чл.87, ал.1, т.5 във връзка с чл.89, ал.1 и чл.92 от Изборния кодекс, като съобрази Решение № 78/25.09.2019 год. на Общинска избирателна комисия – Камено и Решение № 1029-МИ/10.09.2019 год. на Централната избирателна комисия, Общинска избирателна комисия – Камено, прие следното

**РЕШЕНИЕ № 104:**

ИЗВЪРШВА промяна в състава на секционна избирателна комисия № 02-08-00-020 в с. Черни връх, Община Камено, за провеждане на избори за общински съветници и кметове на 27 октомври 2019 год., както следва: освобождава като член на комисия Силвия Петкова Матеева, като вместо него назначава като член на комисията Пенка Станкова Петкова, ЕГН ...........

Анулира удостоверението, издадено на Силвия Петкова Матеева.

На Пенка Станкова Петкова да се издаде удостоверение по образец.

Настоящето решение е неразделна част от Решение № 78/25.09.2019 год. на Общинска избирателна комисия – Камено.

Решението може да се обжалва пред Централната избирателна комисия по реда на чл.88 от ИК в срок до три дни от обявяването му пред Централната избирателна комисия.

Препис от решението да се изложи на информационното табло на Общинска избирателна комисия – Камено.

Гласували „ЗА”– 11 души; „Против”– 0.

**По т.3 от дневния ред:** *Упълномощаване на членове на ОИК – Камено за получаване на хартиените бюлетини за изборите за общински съветници и кметове на 27 октомври 2019 г Ю. от Областна администрация – Бургас.*

Във връзка с постъпило писмо от Областна администрация - Бургас с вх. № 93/18.10.2019 г. (относно график и указания във връзка с организиране на приемането, предаването, транспортирането и съхраняването на отпечатаните хартиени бюлетините за общински съветници и кметове в изборите на 27.10.2019г.), Общинска избиратена комисия – Камено следва да упълномощи свои представители, които да приемат изготвените хартиени бюлетини от Областна администрация - Бургас и да съпроводят транспортното средство, което ги превозва до Община Камено, както и да подпишат приемо-предавателен протокол.

Предвид изложеното и на основание чл.87, ал.1, т.1, т.9, т.34 и ал.2 от Избирателния кодекс, Общинска избирателна комисия – Камено, Общинска избирателна комисия – Камено, прие следното,

**РЕШЕНИЕ № 105:**

**1.** УПЪЛНОМОЩАВА, с право да получат хартиените бюлетини за изборите за общински съветници и кметове на 27.10.2019г. в Община Камено, **от Областна администрация - Бургас на 24.10.2019 год. в 9:00 часа** и да съпроводят транспортното средство, което ги превозва до административната сграда на Община Камено, както следва:

* ЖИВКО БОЙКОВ БОЙЧЕВ, Председател на ОИК – Камено,
* ЦВЕТЕЛИНА ИВАНОВА ГОСПОДИНОВА – Член на ОИК - Камено

**2.**Упълномощените лица, членове на ОИК – Камено, по т.1 от това решение, **имат право да подпишат приемо - предавателния протокол** при получаване на хартиените бюлетини, както и всички други необходими документи в изпълнение на своите функции и задължения.

Решението може да се обжалва пред Централната избирателна комисия по реда на чл.88 от ИК в срок до три дни от обявяването му пред Централната избирателна комисия.

Препис от решението да се изложи на информационното табло на Общинска избирателна комисия – Камено.

Гласували „ЗА”– 11 души; „Против”– 0.

**По т.4 от дневния ред**: Постъпилa Жалба вх. № 78/14.10.2019 год. от Иван Стоянов Кузманов относно изборите за общински съветници и кметове на 27 октомври 2019 г.

В Общинска избирателна комисия – Камено е постъпила Жалба вх. № 78/14.10.2019 год. от Иван Стоянов Кузманов. В жалбата се твърди, че на 09.10.2019 год. в социалния дом в с. Русокастро Жельо Вардунски - кандидат за Кмет на Община Камено, издигнат от ПП ГЕРБ, и Радослав Балтаджиев - кандидат за общински съветник в Община Камено, издигнат от ПП ГЕРБ, са провеждали предизборна агитация, което се явява нарушение на разпоредбата на чл.182, ал.1 от Изборния кодекс – *„Не се допуска предизборна агитация в държавни и общински учреждения, институции, държавни и общински предприятия и в търговски дружества с повече от 50 на сто държавно или общинско участие в капитала“*.

Общинска избирателна комисия – Камено е изискала от Жельо Вардунски, Радослав Балтаджиев и Любчо Марков – Директор на ДПЛУИ – с. Русокастро предоставяне на обяснения и информация относно твърденията в жалбата. Предвид това в ОИК-Камено са постъпили:

Становище по Жалба № 95/18.10.2019 год. от ПП ГЕРБ. В становището се твърди, че жалбата е неоснователна. Г-н Жельо Вардунски и г-н Радослав Балтаджиев, действително са посетили ДПЛУИ – с. Русокастро, но същите са присъствали на годишното-отчетно събрание на дома в качеството им на гости по покана на директора, а не като представители на ПП ГЕРБ.

Становище по Жалба № 97/18.10.2019 год. от Директора на ДПЛУИ – с.Русокастро. В ДПЛУИ – с. Русокастро, преди настъпване на зимния сезон се провежда събрание, на което се обсъждат въпроси свързани изцяло и единствено с естеството на работа в институцията, както й проблемите, свързани с предстоящия зимен сезон. Директорът на дома е поканил г-н Жельо Вардунски и г-н Радослав Балтаджиев да присъстват на събранието като гости. На събранието са обсъждани единствено текущи и належащи въпроси.

Предвид гореизложеното ОИК- Камено счита, че по повод на жалбата не са събрани и/или предоставени каквито и да е доказателства в подкрепа на постъпилата Жалба вх. № 78/14.10.2019 год. от Иван Стоянов Кузманов за извършени нарушения на разпоредбата на чл.182, ал.1 от Изборния кодекс, поради което същата се явява неоснователна и недоказана

Ето защо и на основание чл.87, ал.1, т.1 и т.22 и ал.2 от Избирателния кодекс, Общинска избирателна комисия – Камено, прие следното

**РЕШЕНИЕ № 106**

**ОСТАВЯ БЕЗ УВАЖЕНИЕ И ОТХВЪРЛЯ** Жалба вх. № 78/14.10.2019 год. от Иван Стоянов Кузманов **като неоснователна и недоказана.**

Решението може да се обжалва пред Централната избирателна комисия по реда на чл.88 от ИК в срок до три дни от обявяването му.

Препис от решението да се изложи на информационното табло на Общинска избирателна комисия – Камено.

Гласували „ЗА”– 10 души; „Против”– 1.

**Особено мнение:**

Особено мнение по Решение № 106/21.10.2019 г. от Коста Влъчков – член на ОИК – Камено:

Във връзка с проведено заседание на 21.10.2019г. на ОИК –Камено, на което се взе решение, с което се отхвърля жалба с вх.№ 78/14.10.2019г. от Иван Стоянов Кузманов, изразявам мнението си против взетото решение на ОИК – Камено. Намирам жалбата за основателна във всичките и точки. На проведено мероприятие кандидатът за кмет на община Камено – г-н Жельо Вардунски и г-н Радослав Балтаджиев не са присъствали случайно. В момента е „разгара“ на предизборната кампания и твърденията в изпратените обяснения са неоснователни. И Директорът на ДПЛУИ и г-н Ж.Вардунски и Р.Балтаджиев не са се срещнали случайно, а е с оглед предизборната кампания.

Ето защо, считам че гореописаната жалба, подадена от Иван Стоянов Кузманов е основателна и би следвало да бъде уважена изцяло от ОИК – Камено с подкрепящо решение.

**По т.5 от дневния ред**

Упълномощаване на представители на Общинска избирателна комисия – Камено, които съвместно с общинската администрация да снабдят секционните избирателни комисии с избирателни кутии, бюлетини за гласуване, избирателни списъци, печати, формуляри на протоколи, списъци, чернови и контролира тяхното съхранение, разпределение по секции и транспортиране в предизборния ден, за провеждане на изборите за общински съветници и кметове на 27 октомври 2019 год.

На основание чл.87, ал.1, т.1 и т.20 и чл.215 от Изборния кодекс, Общинска избирателна комисия – Камено, прие следното

**РЕШЕНИЕ № 107**

ОПРЕДЕЛЯ и упълномощава, заедно и поотделно, членове от Общинска избирателна комисия – Камено, които съвместно с общинската администрация да снабдят секционните избирателни комисии с избирателни кутии, бюлетини за гласуване, избирателни списъци, печати, формуляри на протоколи, списъци, чернови и контролира тяхното съхранение, разпределение по секции и транспортиране в предизборния ден, за провеждане на изборите за общински съветници и кметове на 27 октомври 2019 год., както следва:

- ЖИВКО БОЙКОВ БОЙЧЕВ – Председател на ОИК – Камено;

- МАРИЯ КАРЧЕВА ЯНОВА – Зам.председател на ОИК – Камено

- АХМЕД НАЗИМ МЕХМЕД - Зам.председател на ОИК – Камено

- КОСТА КИРИЛОВ ВЛЪЧКОВ – член на ОИК – Камено.

Упълномощените членове на ОИК – Камено имат право да подписват всички необходими документи.

Решението може да се обжалва пред Централната избирателна комисия по реда на чл.88 от ИК в срок до три дни от обявяването му пред Централната избирателна комисия.

Препис от решението да се изложи на информационното табло и на електронната страница на Общинска избирателна комисия – Камено.

Гласували „ЗА”– 11 души; „Против”– 0.

Поради изчерпване на дневния ред, председателят на ОИК – Камено обяви закриването на заседанието.

**ПРЕДСЕДАТЕЛ:\_\_\_\_\_\_\_\_\_\_\_\_\_\_\_\_\_\_**

**/Живко Бойчев/**

**СЕКРЕТАР:\_\_\_\_\_\_\_\_\_\_\_\_\_\_\_\_\_\_\_\_\_\_**

**/Димитър Петров/**